Ο Πλανήτης των Πιθήκων (ταινία, 1968)

Ο Πλανήτης των Πιθήκων (αγγλικά: Planet of the Apes), που στην Ελλάδα κυκλοφόρησε με τον τίτλο Ο άνθρωπος που ήρθε από το μέλλον, είναι ο τίτλος μιας αμερικανικής ταινίας επιστημονικής φαντασίας σε σκηνοθεσία του Φράνκλιν Σκάφνερ και σε σενάριο των Μάικλ Γουίλσον και Ροντ Σέρλινγκ. Η ταινία είναι βασισμένη στο ομώνυμο μυθιστόρημα του Πιερ Μπουλ και είναι η πρώτη της αρχικής σειράς Ο Πλανήτης των Πιθήκων και η πρώτη προσθήκη της. Πρωταγωνιστούν ο Τσάρλτον Ίστον, ο Ρόντι Μακ Ντόουαλ και η Κιμ Χάντερ.

Στην ταινία αυτήν ένα αστροσκάφος στο οποίο επιβαίνουν τρεις Αμερικανοί αστροναύτες συντρίβεται σε έναν άγνωστο πλανήτη όπου οι πίθηκοι τον κυβερνούν και οι άνθρωποι είναι σκλαβωμένοι σε αυτούς. Κάποια στιγμή οι αστροναύτες αυτοί θα ανακαλύψουν ότι ο μυστηριώδης αυτός πλανήτης είναι στην πραγματικότητα η Γη όπως θα είναι στο μέλλον.

Η ταινία κυκλοφόρησε στους κινηματογράφους των ΗΠΑ στις 3 Απριλίου 1968. Έλαβε κυρίως θετικές κριτικές και ήταν μια εισπρακτική επιτυχία. Το 2001 η ταινία χαρακτηρίστηκε από τη Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών. ενώ το 2008, η ταινία επιλέχθηκε από το περιοδικό Empire ως μια από τις 500 Καλύτερες Ταινίες Όλων των Εποχών.

Περίληψη
Στο έτος 1972 τρεις αστροναύτες,ο Τζορτζ Τέιλορ, ο Τζον Λάντον και ο Ντοτζ συμμετέχουν σε μια διαστημική αποστολή. Ξαφνικά, όμως κάτι πηγαίνει στραβά με συνέπεια το σκάφος τους να ταξιδέψει στον χρόνο και συγκεκριμένα, στο έτος 2673. Έτσι οι ίδιοι καταλήγουν σε έναν άγνωστο και έρημο φαινομενικά πλανήτη. Αργότερα θα ανακαλύψουν ότι ο πλανήτης αυτός κατοικείται από νοήμονες πιθήκους, οι οποίοι τον εξουσιάζουν και ότι οι άνθρωποι που ζουν εκεί είναι σκλάβοι του. Οι πίθηκοι αυτοί θα τους αιχμαλωτίσουν και θα τους πουλήσουν στα σκλαβοπάζαρα. Στο τέλος μόνο ένας από αυτούς θα επιβιώσει και αυτός θα ανακαλύψει ότι ο μυστηριώδης αυτός πλανήτης είναι η Γη όπως θα είναι στο μέλλον.

Ηθοποιοί και Χαρακτήρες

Άνθρωποι
Τσάρλτον Ίστον ως ο Τζορτζ Τέιλορ
Ρόμπερτ Γκούνερ ως ο Τζον Λάντον
Τζεφ Μπάρτον ως ο Ντοτζ
Νταϊάν Στάνλεϊ ως η Στιούαρτ
Λίντα Χάρισσον ως η Νόβα

Πίθηκοι
Ρόντι Μακ Ντόουαλ ως ο Κορνήλιος 
Κιμ Χάντερ ως η Ζίρα
Μωρίς Έβανς ως ο Δρ. Ζευς
Τζέιμς Γουίτμορ ως ο Πρόεδρος της Assembly
Τζέιμς Ντάλι ως ο Δρ. Χονόριους

Βραβεία και Υποψηφιότητες

Αναγνώριση
Αμερικανικό Ινστιτούτο Κινηματογράφου
AFI 100 Χρόνια... 100 Ταινίες-Προτάθηκε
AFI 100 Χρόνια... 100 Τρόμοι—#59
AFI 100 Χρόνια... 100 Ήρωες και Κακοί:
Συνταγματάρχης Τζορτζ Τέιλορ – Υποψήφιος Ήρωας
AFI 100 Χρόνια... 100 Κινηματογραφικές Ατάκες
"Get your stinking paws off me, you damned dirty ape."—#66
AFI 100 Χρόνια Κινηματογραφικής Μουσικής—#18
AFI 100 Χρόνια... 100 Ταινίες (έκδοση 10ης επετείου)-Προτάθηκε
AFI 10 Top 10-Υποψήφια Ταινία Επιστημονικής Φαντασίας

Συνέχειες
Μετά από αυτήν την ταινία ακολούθησαν άλλες τέσσερις συνέχειες:
Επιστροφή στον Πλανήτη των Πιθήκων
Απόδραση από τον Πλανήτη των Πιθήκων
Η Κατάκτηση του Πλανήτη των Πιθήκων
Μάχη για τον Πλανήτη των Πιθήκων

και δυο σύντομες τηλεοπτικές σειρές:
Ο Πλανήτης των Πιθήκων
Επιστροφή στον Πλανήτη των Πιθήκων (κινούμενα σχέδια)

Παραπομπές

Εξωτερικοί σύνδεσμοι 

 Ο Πλανήτης των Πιθήκων στο IMDb
 Ο Πλανήτης των Πιθήκων (ταινία 1968) στο cine.gr
 
 

Αμερικανικές ταινίες
Ταινίες παραγωγής 20th Century Fox
Ο Πλανήτης των Πιθήκων
Ταινίες του 1968
Αμερικανικές ταινίες επιστημονικής φαντασίας
Περιπέτεια επιστημονικής φαντασίας (ταινίες)
Δυστοπικές ταινίες
Ταινίες βασισμένες σε γαλλικά μυθιστορήματα
Ταινίες σχετικά με αστροναύτες
Ταινίες γυρισμένες στην Αριζόνα
Ταινίες γυρισμένες στη Γιούτα
Ταινίες γυρισμένες στην Καλιφόρνια
Αγγλόφωνες ταινίες
Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Ταινίες με μουσική σύνθεση Τζέρι Γκόλντσμιθ